CELEX: 
Language: ro
Date: 2018-01-29 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2016/127 al Comisiei în ceea ce privește cerințele referitoare la proteine pentru formulele de continuare

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Articolul 11 alineatul (2) din Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății
                  1
                împuternicește Comisia Europeană să adopte acte delegate pentru a actualiza, printre altele, Regulamentul delegat (UE) 2016/127 al Comisiei din 25 septembrie 2015 de completare a Regulamentului (UE) nr. 609/2013 al Parlamentului European și al Consiliului în ceea ce privește cerințele specifice privind compoziția și informarea pentru formulele de început și formulele de continuare și în ceea ce privește cerințele privind informațiile privitoare la alimentația sugarilor și a copiilor de vârstă mică
                  2
               .
            
            
               Prezentul regulament delegat urmărește să modifice Regulamentul delegat (UE) 2016/127 al Comisiei prin reducerea conținutului minim de proteine prevăzut de regulamentul respectiv pentru formulele de continuare pe bază de proteine din lapte de vacă sau de capră la 1,6 g/100 kcal (0,38 g/100 kJ).
            
            
               2.CONSULTĂRI PREALABILE ADOPTĂRII ACTULUI
            
            
               Comisia a consultat Autoritatea Europeană pentru Siguranța Alimentară (EFSA) în privința acestui subiect. Avizul științific al EFSA privind siguranța și caracterul adecvat al utilizării pentru sugari a formulelor de continuare cu un conținut de proteine de minimum 1,6 g/100 kcal
                  3
                constituie baza științifică a cerințelor din prezentul regulament delegat.
            
            
               Experții din statele membre au fost consultați în scris în cadrul  Grupului de experți privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății
                  4
               . Consultarea scrisă a grupului de experți a fost realizată în perioada 30 iunie 2017-6 septembrie 2017.
            
            
               3.ELEMENTELE JURIDICE ALE ACTULUI DELEGAT
            
            
               Temeiul juridic al prezentului regulament delegat este articolul 11 alineatul (2) din Regulamentul (UE) nr. 609/2013. În conformitate cu acea dispoziție, Comisia este împuternicită să adopte acte delegate pentru a actualiza Regulamentul delegat (UE) 2016/127 ținând seama de progresele tehnice și științifice relevante.
            
            
               Modificările propuse ale Regulamentului delegat (UE) 2016/127 se referă la conținutul minim de proteine prevăzut de regulamentul respectiv pentru formulele de continuare pe bază de proteine din lapte de vacă sau de capră, care se reduce pe baza avizului EFSA.
            
            
               REGULAMENTUL DELEGAT (UE) …/… AL COMISIEI
            
            
               din 29.1.2018
            
            
               de modificare a Regulamentului delegat (UE) 2016/127 al Comisiei în ceea ce privește cerințele referitoare la proteine pentru formulele de continuare
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 609/2013 al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei
                  5
               , în special articolul 11 alineatul (2), 
            
            
               întrucât:
            
            
               (1)Regulamentul delegat (UE) 2016/127 al Comisiei
                  6
                prevede, printre altele, norme privind compoziția și etichetarea formulelor de început și de continuare pentru sugari.
            
         
         
            
               (2)Regulamentul delegat (UE) 2016/127 prevede în mod specific că formulele de continuare pe bază de proteine din lapte de vacă sau de capră conțin cel puțin 1,8 g proteine/100 kcal (0,43 g/100 kJ).
            
            
               (3)Comisia a primit o solicitare din partea unui operator din sectorul alimentar pentru introducerea pe piață a unei formule de continuare pe bază de proteine intacte din lapte de vacă cu un conținut de proteine de minimum 1,61 g/100 kcal, sub nivelurile permise de Directiva 2006/141/CE și de Regulamentul delegat (UE) 2016/127. 
            
            
               (4)La cererea Comisiei, Autoritatea Europeană pentru Siguranța Alimentară a emis un aviz științific la 5 aprilie 2017 cu privire la siguranța și caracterul adecvat al utilizării pentru sugari a formulelor de continuare cu un conținut de proteine de cel puțin 1,6 g/100 kcal
                  7
               . Concluzia Autorității Europene pentru Siguranța Alimentară a fost că utilizarea unei formule de continuare pe bază de proteine intacte din lapte de vacă sau de capră, cu un conținut de proteine de 1,6 g/100 kcal (0,38 g/100 kJ) și care respectă din celelalte puncte de vedere cerințele prevăzute de normele aplicabile ale Uniunii, este sigură și adecvată pentru sugari sănătoși care trăiesc în Europa și consumă alimente complementare de calitate suficientă. Pe baza avizului respectiv, și în scopul de a stimula dezvoltarea de produse inovatoare, conținutul minim de proteine prevăzut de Regulamentul delegat (UE) 2016/127 pentru formulele de continuare pe bază de proteine din lapte de vacă sau de capră ar trebui redus la 1,6 g/100 kcal. 
            
            
               (5)Prin urmare, anexa II la Regulamentul delegat (UE) 2016/127 ar trebui modificată în consecință,
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa II la Regulamentul delegat (UE) 2016/127 al Comisiei se modifică în conformitate cu anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 29.1.2018
            
            
               
                     Pentru Comisie
               
               
                     Preşedintele
                     Jean-Claude JUNCKER
               
               
            
         
         
            
                  
                     (1)
                  
                        JO L 181, 29.6.2013, p. 35.
               
               
                  
                     (2)
                  
                        JO L 25, 2.2.2016, p. 1.
               
               
                  
                     (3)
                  
                        Grupul pentru produse dietetice, nutriție și alergii al EFSA, 2017, Scientific Opinion on the safety and suitability for use by infants of follow-on formulae with a protein content of at least 1.6 g/100 kcal (Aviz științific privind siguranța și caracterul adecvat al utilizării pentru sugari a formulelor de continuare cu un conținut de proteine de minimum 1,6 g/100 kcal). EFSA Journal 2017;15(5):4781.
               
               
                  
                     (4)
                  
                        Numărul de referință E02893 în registrul grupurilor de experți și al altor entități similare al Comisiei.
               
               
                  
                     (5)
                  
                        JO L 181, 29.6.2013, p. 35.
               
               
                  
                     (6)
                  
                        Regulamentul delegat (UE) 2016/127 al Comisiei din 25 septembrie 2015 de completare a Regulamentului (UE) nr. 609/2013 al Parlamentului European și al Consiliului în ceea ce privește cerințele specifice privind compoziția și informarea pentru formulele de început și formulele de continuare și în ceea ce privește cerințele privind informațiile privitoare la alimentația sugarilor și a copiilor de vârstă mică, JO L 25, 2.2.2016, p. 1.
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               ANEXĂ
            
            
               Tabelul de la punctul 2.1 (Formulele de continuare pe bază de proteine din lapte de vacă sau din lapte de capră) din anexa II la Regulamentul delegat (UE) 2016/127 se înlocuiește cu următorul text:
            
            
                     
                        Minimum
                     
                  
                  
                     
                        Maximum
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)